[{"text_idx": "#000000", "text": "C\u0302u vi vojag\u0302os kun ni al festo de loka grupo en Germanio?"}, {"text_idx": "#000001", "text": "Esperanton oni plej bone lernas, g\u0302in babilante kun alilingvanoj dum eksterlanda kunveno. La lukso log\u0302i en Benelukso estas, ke homoj kun alia denaska lingvo tute ne log\u0302as tiel for!"}, {"text_idx": "#000002", "text": "Hameln tamen estas iom for, sed tio ne nepre gravas \u2013 ec\u0302 male. Se ni vojag\u0302os grupe, jam survoje la esperantumado komencig\u0302os; alveninte vi kutimos paroli Esperanton kaj estos tute preta por plene g\u0302ui la semajnfinon. \ud83d\udc9a"}, {"text_idx": "#000003", "text": "La loka grupo de Hameln (DE) \u201cLa Ratkaptista Bando\u201d festos sian 35-jarig\u0302on dum la 19-a Rata Rendevuo kiu okazos 22-23 oktobro 2022. La programo aspektas promesplena kun prelegoj (interalie pri la Baltiaj Esperanto-Tagoj en Klaipeda), interesaj ekskursoj (c\u0302ic\u0302eronado tra Hameln, vizito de privata muzeo kun antikvaj au\u0306toj), koncertoj (Jomo kaj Kas\u0302i!) ktp."}, {"text_idx": "#000004", "text": "Nicky kaj Yves organizos karavanon tien! Depende de la nombro de beneluksaj partoprenontoj, ni vojag\u0302os per au\u0306to \u2013 c\u0302u propra, c\u0302u luita, ni vidos."}, {"text_idx": "#000006", "text": "Sur c\u0302i tiu pag\u0302o mi listigas kiu intencas partopreni, kiel kun kiu li au\u0306 s\u0302i vojag\u0302us, kie tranoktos ktp."}, {"text_idx": "#000007", "text": "Nicky, Lode kaj Yves irosJean kaj Griet interesig\u0302as, sed konfirmosVale\u0300re kaj Gerd malkonfirmis kaj do ne kuniros"}, {"text_idx": "#000009", "text": "Nicky Janssen planas iri al Hameln per propra au\u0306to.Yves Nevelsteen kunveturus kun Nicky au\u0306 mendus cambio-au\u0306ton por veturi tien.Lode Van de Velde kunveturus kun Nicky au\u0306 kun la cambio-au\u0306toC\u0302u vi?"}, {"text_idx": "#000010", "text": "Nicky pripensas eventuale lui buseton c\u0302e All Car Rent. Teorie estos loko por 9 homoj, sed pro la libroservo ktp, ni proponas limigi al 7 homoj. Estos pli komforte. Lui la buseton kostas 99 eu\u0306roj por unu tago kaj inkluzivas 500 km. Necesos krome mem replenigi (kaj do pagi!) la benzinujon (kiu estos plena kiam ni irprenos g\u0302in). Supozeble ni luos la buseton de vendrede posttagmeze g\u0302is lunde fru-matene; kutime reporti g\u0302in g\u0302is lunde je la 8h estas en ordo. Sed ni devos peti oferton; ni vidos."}, {"text_idx": "#000011", "text": "Yves pripensas lui cambio-au\u0306ton. Tio eblas por 300 eu\u0306roj ekde Antverpeno, c\u0302io inkluzive (900 km, benzino, asekuro ktp). Se ni vojag\u0302us kvarope, kostus do po 75 eu\u0306roj. Cambio estas sufic\u0302e fleksebla solvo; eblas ekzemple mendi kaj malmendi tre facile per apo."}, {"text_idx": "#000012", "text": "7 personoj povos en Hameln tranokti c\u0302e lokulino Waltraut. Tion konfirmis al ni Heinz. Jen kiel statas la 15-an de septembro:"}, {"text_idx": "#000014", "text": "Nicky proponis al c\u0302eforganizanto Heinz-Wilhelm Sprick okazigi FEL-libroservon dum la festo. Li akceptis. Ni estas do bonvenaj kunporti, prezenti kaj vendi librojn dum la festo en Hameln. Tio eblos nur sabate, c\u0302ar dimanc\u0302e ni ne estos en la Sumpfblume, sed en la au\u0306tomuzeo en Hess. La libroservon vers\u0302ajne ni okazigos en la salono, kie ankau\u0306 okazos la prelegoj \u2013 sed ni vidos."}, {"text_idx": "#000015", "text": "Gerd pretigos la libroservon por ni. Nicky g\u0302in kunportos al Hameln. Yves surloke okupig\u0302os pri librovendado."}, {"text_idx": "#000017", "text": "C\u0302u vi interesig\u0302as? Kontaktu Yves telefone (0472 106 086), per retpos\u0302to au\u0306 Telegram ( Heinz venos al la Beneluksa Kongreso, do tie certe eblos priparoli la aferon rekte kun li!"}]